section_heading: Tenzije s New Yorkom
paragraph_text: Tony je u ime odmazde digao u zrak Philovu brokersku poslovnicu. Nakon sastanka dviju obitelji, mir je gotovo postignut prije nego što je Little Carmine spomenuo smrt Billyja Leotarda, na što je Phil izjurio van. Na sastanku s Gerryjem Torcianom, Albiejem Cianfloneom i Butchom DeConcinijem, donesena je odluka da se likvidiraju visokorangirani članovi obitelji Soprano. Phil je ubrzo nakon toga pretrpio teški infarkt, a agent FBI-a Dwight Harris obavijestio je Tonyja da bi netko iz njegove ekipe mogao biti u opasnosti. Pokušavši smiriti nesuglasice između obitelji, Tony je posjetio Phila u bolnici, rekavši mu za svoje iskustvo iz kome. Tijekom njihove svađe oko uklanjanja azbesta, Tony podsjeća Phila na njihov razgovor u bolnici, ali Phil to odbaci s gnušanjem. Tony uzvraća povlačenjem dvojice Philovih ljudi s platne liste građevinskog projekta, nakon što jedan od njih zaprijeti Tonyjevoj kćeri Meadow. Tony uzvraća slomivši mu čeljust na restoranskom šanku ispred Butcha DeConcinija. Phil je nakon toga odbio sastati se s Tonyjem i rat se učinio neizbježnim.